Държавен вестник, бр. 87, 2023 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  87
– обучение на персонала на регулиращия 
орган;
– и други направления, определени по 
взаимно съгласие на Страните.
2. Сътрудничеството следва бъде осъщест-
вявано в съответствие с националното зако-
нодателство на Страните в следните форми:
а) обмен на информация и документация 
под каквато и да е форма посредством всички 
възможни средства за комуникация;
б) експертни посещения, съвместни семи-
нари, срещи, курсове за обучение и работни 
срещи;
в) обмяна на регулаторен опит и експерти;
г) други форми, договорени от Страните.
3. За сътрудничеството по Споразумението 
всяка Страна избира координатор, който е 
отговорен за идентифицирането на конкретни 
направления на сътрудничеството и който 
наблюдава изпълнението на дейностите в 
рамките на настоящото Споразумение, както и 
актуалността на информацията, предоставена в 
приложенията към настоящото Споразумение. 
4. Обмяната на информация и документи 
се осъществява посредством координаторите, 
освен ако предварително не е договорено друго.
5. Всяка Страна следва незабавно да уведоми 
другата за всяка промяна на своя координа-
тор, както и за името и данните за контакт 
на новия координатор. 
Член 7. Финансови условия
1. Освен ако не е уговорено друго, всяка 
Страна покрива собствените си разходи по 
отношение на дейностите, свързани с предмета 
на настоящото Споразумение.
Член 8. Уреждане на спорове
1. Споровете по тълкуването или прила-
гането на това Споразумение се разрешават 
по взаимно съгласие чрез преговори между 
Страните.
Член 9. Изменения и допълнения
1. Това Споразумение може да бъде из-
меняно или допълвано по взаимно писмено 
съгласие на Страните.
2. Всяка промяна или допълнение влиза 
в сила от датата на подписването от двете 
Страни и е неразделна част от настоящото 
Споразумение. 
3. По съгласие на Страните изменения и 
допълнения в приложенията към настоящото 
Споразумение се оформят чрез протоколи, 
подписани от двете Страни.
Член 10. Влизане в сила и прекратяване
1. Настоящото Споразумение влиза в сила 
от датата на неговото подписване от Страните 
и се сключва за неопределен срок и прекратява 
своето действие от датата на прекратяване 
на действието на Междуправителственото 
споразумение. 
2. От датата на влизане в сила настоящото 
Споразумение отменя Споразумението между 
Комитета за използване на атомната енергия 
за мирни цели към Министерския съвет на 
Република България и Комисията за атомна 
енергия на Република Гърция за оперативно 
уведомяване при ядрена авария и обмен на 
информация за ядрените съоръжения, подпи-
сано в Атина на 15 февруари 1991 г., и Спора-
зумението за изменение на Споразумението 
между Комитета за използване на атомната 
енергия за мирни цели към Министерския 
съвет на Република България и Комисията 
за атомна енергия на Република Гърция за 
оперативно уведомяване при ядрена авария и 
обмен на информация за ядрените съоръжения, 
подписано във Виена на 28 септември 2016 г.
3. Всяка от Страните може да прекрати 
настоящото Споразумение, като изпрати на 
другата Страна писмено предизвестие. В такъв 
случай Споразумението се прекратява след 
изтичането на 90 дни считано от датата, на 
която другата Страна получи уведомление за 
прекратяване.
Настоящото Споразумение е подписано на  
26 септември 2023 г. във Виена в два оригинални 
екземпляра на български, гръцки и английски 
език, като всички текстове са еднакво автен-
тични. В случай на различия в тълкуването 
предимство има английският текст.
За Агенцията	
За Гръцката
за ядрено регулиране 	
комисия по
на Република	
атомна енергия
България: 	
на Република Гърция:
Цанко Бачийски,	
Христос Хусиадас,
председател	
председател
Приложение 1
Компетентни органи и пунктове за връзка
1. За целите на оперативното уведомяване 
при ядрена авария Страните създават пунк­
тове за връзка:
В Република България компетентен орган 
и пункт за връзка:
Агенция за ядрено регулиране
бул. „Шипченски проход“ № 69 
София 1574, България
Телефонни номера: (+359 2) 9406 880, 
(+359) 887 277 434
Факс номер: (+359 2) 9406 889
Електронен адрес: emergen@bnra.bg
Интернет страница: www.bnra.bg
Координатор: г-жа Людмила Симеонова
Електронен адрес: l.simeonova@bnra.bg
В Република Гърция компетентен орган и 
пункт за връзка:
Гръцка комисия за атомна енергия
Пощенски адрес: Р.О. Вох 60092, 15310 Агия 
Параскеви Атикис, Атина, Гърция 
Телефонни номера: +30 2106506803, 
+30 2106506700 (в работно време)/
+30 2106503540 (24/7)
Електронен адрес: emergency@eeae.gr 
Интернет страница: www.eeae.gr
Координатор: г-жа Панайота Фунта
Електронен адрес: panagiota.founta@eeae.gr